
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΔΕΥΤΕΡΟ 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανασυγκρότηση Διοικητικού Συμβουλίου του Κέντρου 
Υδροβιολογικών Ερευνών του Πανεπιστημίου Ιωαν- 

νίνων. 1 

Παράταση του χρόνου λειτουργίας της Επιτροπής του 
διαγωνισμού με αντικείμενο την «Παροχή Υπηρεσι¬ 
ών παραγωγικής λειτουργίας και υποστήριξης πα¬ 
ραγωγικής λειτουργίας του συστήματος διαχείρισης 
ζήτησης υπηρεσιών υγείας (Σ.Δ.Ζ.Υ.Υ.) που αφορά 
τις Κεντρικές Τηλεφωνικές μονάδες εξυπηρέτησης 
(Κ.Τ.Μ.Ε.) τις μονάδες υγείας (Μ.Υ.) του ΙΚΑ στο σύ¬ 
νολο της χώρας (102 μονάδες) και τους υγειονομι¬ 


κούς σχηματισμούς (162)». 2 

Απαγόρευση κυνηγίου στην περιοχή γύρω από τον Δι¬ 
εθνή Αερολιμένα Αθηνών «ΕΛΕΥΘΕΡΙΟΣ ΒΕΝΙΖΕ- 

ΛΟΣ». 3 

Τροποποίηση συστατικής πράξης Νομικού Προσώπου 
με την επωνυμία «Οργανισμός Νεολαίας και Άθλ¬ 
ησης Μεσσάτιδος ΟΝΑΜ». 4 

Τροποποίηση απόφασης σύστασης Δημοτικής Επι¬ 
χείρησης στον Δήμο Καλαβρύτων του Νομού μας, 
με την επωνυμία «Χιονοδρομικό Κέντρο Καλαβρύ¬ 
των». 5 

Τροποποίηση της Συστατικής Πράξης της Δημοτικής 
Επιχείρησης με την επωνυμία «Τουρισμού Πολιτι¬ 
σμού Αθλητισμού και Ενημέρωσης» του Δήμου Πρε- 

σπών Ν.Φλώρινας. 6 

Σύσταση Αμιγής Δημοτικής Επιχείρησης με την επωνυ¬ 
μία «Δημοτική Επιχείρηση Σχολής Εκπαίδευσης Δη¬ 
μοτικής Αστυνομίας Πτολεμάίδας» (Δ.Ε.Σ.Ε.Δ.Α.Π). 7 

Τροποποίηση του Οργανισμού Εσωτερικής Υπηρεσίας 

Δήμου Τζουμέρκων Νομού Ιωαννίνων. 8 

Υπαγωγή του Δήμου Ερινεού στην αρμοδιότητα του 
Τμήματος Πολεοδομικών Εφαρμογών Αιγιαλείας & 

Καλαβρύτων. 9 

Τροποποίηση απόφασης για την συγκρότηση Α/θμιας 
Επιτροπής Ελέγχου επιχειρήσεων σταυλισμού ζώων 

και επεξεργασίας ζωικών Προϊόντων. 10 

Ανάκληση άδειας λειτουργίας ερασιτεχνικής σχολής 

χορού της Αντωνίας Χάιδα του Ιωάννη. 11 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Γιακουμάκη Κυρια¬ 
κή του Στυλιανού και της Μαρίας. 12 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Φλουρή Γεωργία 

του Κων/νου και της Βιργινίας. 13 

Κύρωση Συμπληρωματικής Διανομής Αγρ/τος Φανού 
Ν. Φλώρινας έτους 1996. 14 


Αρ. Φύλλου 1462 

21 Οκτωβρίου 2005 

Α ΠΟΦΑΣΕΙ Σ 

Αριθμ. Φ.120.68/22/73076/Β2 (1) 

Ανασυγκρότηση Διοικητικού Συμβουλίου του Κέντρου Υδρο¬ 
βιολογιών Ερευνών του Πανεπιστημίου Ιωαννίνων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α) του π.δ. 1150/1980 (ΦΕΚ 293/23.12.1980 τ.Α') 

β) του άρθρου 6 του ν. 2839/2000 

2. Την υπ’ αριθμ. ΣΤ5/13/12.6.2002 (ΦΕΚ 429/24.6.1982 
τ.Β') κοινή απόφαση των Υπουργών Προεδρίας της Κυ¬ 
βέρνησης και Εθνικής Παιδείας και θρησκευμάτων. 

3. Την υπ’ αριθμ. 898/16.6.2005 απόφαση της Συγκλή¬ 
του του Πανεπιστημίου Ιωαννίνων. 

4. Την υπ’ αριθμ. Φ. 120.68/2/43000/Β2/16.5.2002 (ΦΕΚ 
117τ.ΝΠΔΔ/10.6.2002) προγενέστερη απόφαση του 
Υπουργού του ΥΠΕΠΟ. 

5. Το υπ’ αριθμ. 18375/5.7.2005 έγγραφο του Πανεπι¬ 
στημίου Ιωαννίνων, αποφασίζουμε: 

Ανασυγκροτούμε και ορίζουμε ως μέλη του Διοικητι¬ 
κού Συμβουλίου του Κέντρου Υδροβιολογικών Ερευνών 
(Κ.Υ.Β.Ε.) του Πανεπιστημίου Ιωαννίνων με τριετή θητεία 
τα παρακάτω μέλη Δ.Ε.Π. ως εξής: 

1. Τριαντάφυλλο Αλμπάνη, Καθηγητή του Τμήματος Χη¬ 
μείας της Σχολής θετικών Επιστημών, με αναπληρωματι¬ 
κό μέλος τον Γεώργιο Πηλίδη, Αναπληρωτή Καθηγητή του 
Τμήματος Βιολογικών Εφαρμογών και Τεχνολογιών. 

2. Παναγιώτη Δημόπουλο, Αναπληρωτή Καθηγητή του Τ μή¬ 
ματος Διαχείρισης Περιβάλλοντος και Φυσικών Πόρων της 
Σχολής Διαχείρισης Φυσικών Πόρων και Επιχειρήσεων με έδρα 
το Αγρίνιο, με αναπληρωματικό μέλος την Βασιλική Καλφακά- 
κου, Αναπληρώτρια Καθηγήτρια του Τμήματος Ιατρικής. 

3. Απόστολο Κατσίκη, Καθηγητή του Παιδαγωγικού 
Τμήματος Δημοτικής Εκπαίδευσης της Σχολής Επιστη¬ 
μών Αγωγής με αναπληρωματικό μέλος τον Παύλο Κασ- 
σωμένο, Επίκουρο Καθηγητή του Τμήματος Φυσικής. 

4. Ιωάννη Λεονάρδο, Επίκουρο Καθηγητή του Τμήμα¬ 
τος Βιολογικών Εφαρμογών και Τ εχνολογιών, με ανα¬ 
πληρωματικό μέλος τον Χρήστο Νάνο, Λέκτορα του 
Τμήματος Χημείας της Σχολής Θετικών Επιστημών. 

5. Βασιλική Μαϊπα, Επίκουρο Καθηγήτρια του Τμή¬ 
ματος Ιατρικής, με αναπληρωματικό μέλος τον Ιωάννη 
Αλαμανό, Επίκουρο Καθηγητή του Τ μήματος Ιατρικής. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Σεπτεμβρίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.10021/24229/1285 

( 2 ) 

Παράταση του χρόνου λειτουργίας της Επιτροπής του 
διαγωνισμού με αντικείμενο την «Παροχή Υπηρεσι¬ 
ών παραγωγικής λειτουργίας και υποστήριξης πα¬ 
ραγωγικής λειτουργίας του συστήματος διαχείρισης 
ζήτησης υπηρεσιών υγείας (Σ.Δ.Ζ.Υ.Υ.) που αφορά 
τις Κεντρικές Τηλεφωνικές μονάδες εξυπηρέτησης 
(Κ.Τ.Μ.Ε.) τις μονάδες υγείας (Μ.Υ.) του ΙΚΑ στο σύ¬ 
νολο της χώρας (102 μονάδες) και τους υγειονομι¬ 
κούς σχηματισμούς (162)». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των άρθρων 3 & 6 παραγρ. 3 του 
ν. 2286/1995 (ΦΕΚ 19Α/1995) «Προμήθειες του δημοσίου 
τομέα και ρυθμίσεις συναφών θεμάτων», 

2. Το άρθρο 38 του π.δ. 394/1996 (ΦΕΚ 226Α/1996) «Κα¬ 
νονισμός προμηθειών του δημοσίου», 

3. Τις διατάξεις του π.δ. 372/14.9.1995 (ΦΕΚ 201/Α') «με¬ 
ταφορά της ΓΓΚΑ από το Υπουργείο Υγείας Πρόνοιας και 
Κοινωνικών Ασφαλίσεων στο Υπουργείο Εργασίας», 

4. Την υπ’ αριθμ. Λ3Ο/Φ/3/18.2.2005, προκήρυξη του ΙΚΑ, 

5. Την υπ’ αριθμ. Οικ. 9246/457/7.4.2005 απόφαση του 
Υπουργού Απασχόλησης και Κοινωνικής Προστασίας 
περί συγκρότησης Επιτροπής για τις ανάγκες του εν 
θέματι διαγωνισμού, 

6. Το από 7.10.2005 έγγραφο του Διοικητή του ΙΚΑ, 

7. Το γεγονός ότι λόγω της πολυπλοκότητας του αντι¬ 
κειμένου της σχετικής προκήρυξης και του όγκου των 
προσφορών που κατατέθηκαν στον διαγωνισμό, δεν 
κατέστη δυνατό να ολοκληρωθεί το έργο της αξιολό¬ 
γησης εντός του οριζόμενου από τη σχετική προκήρυξη 
χρόνου των έξι (6) μηνών, 

8. Την αναγκαιότητα ολοκλήρωσης του διαγωνισμού 
και συνεπώς της επιμήκυνσης του χρόνου λειτουργίας 
της επιτροπής. 

9. Η δαπάνη που θα προκληθεί από αυτή την από¬ 
φαση θα καθορισθεί με κοινή απόφαση των αρμοδίων 
Υπουργών, αποφασίζουμε: 

Παρατείνουμε το χρόνο λειτουργίας της Επιτροπής 
του διαγωνισμού με αντικείμενο την «Παροχή Υπηρεσιών 
παραγωγικής λειτουργίας και υποστήριξης παραγωγι¬ 
κής λειτουργίας του συστήματος διαχείρισης ζήτησης 
υπηρεσιών υγείας (Σ.Δ.Ζ.Υ.Υ.) που αφορά τις κεντρικές 
τηλεφωνικές μονάδες εξυπηρέτησης (Κ.Τ.Μ.Ε.) τις μο¬ 
νάδες υγείας (Μ.Υ.) του ΙΚΑ στο σύνολο της χώρας (102 
μονάδες) και στους υγειονομικούς σχηματισμούς (162)», 
για χρονικό διάστημα ανάλογο με το χρόνο παράτασης 
ισχύος των προσφορών, ήτοι για τρεις (3) μήνες από τη 
λήξη τους (11.1.2006). 

Κατά τα λοιπά ισχύει η Οικ. 9246/457/7.4.2005 απόφαση 
συγκρότησης Επιτροπής 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 

Αριθμ. 2960 

(3) 

Απαγόρευση κυνηγίου στην περιοχή γύρω από τον Δι¬ 
εθνή Αερολιμένα Αθηνών «ΕΛΕΥΘΕΡΙΟΣ ΒΕΝΙΖΕ- 
ΛΟΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις δ/ξεις του άρθρου 256 του ν.δ. 86/1969 όπως αυτό 
τροποποιήθηκε με το άρθρο 6 του ν. 177/1975 και του 


άρθρου 258 παρ. 5 του ν.δ. 86/1969, που προστέθηκε με 
το άρθρο 7 παρ. 3 του ν. 177/1975 «Περί αντικαταστάσε- 
ως και συμπληρώσεως διατάξεως τινών του ν.δ. 86/1969 
«Περί Δασικού Κωδικός» όπως αυτές μεταγενέστερα 
τροποποιήθηκαν και συμπληρώθηκαν από τις δ/ξεις του 
ν. 2637/1998. 

2. Τις δ/ξεις της υπ’ αριθμ. 414985/29.11.1985 (ΦΕΚ 757/ 
τ.Β7ΐ8.12.1985) κοινής απόφασης των Υπουργών Εθνικής 
Οικονομίας και Αναπληρωτού Υπουργού Γεωργίας «Μέ¬ 
τρα διαχείρισης της άγριας πτηνοπανίδας». 

3. Τις δ/ξεις του π.δ. 94/1993 (ΦΕΚ 40/τ.Α722.3.1993) 
«Περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα 
διανομαρχιακού επιπέδου του Υπουργείου Γ εωργίας». 

4. Τις δ/ξεις του ν. 2503/1997 «Για την Διοίκηση, οργά¬ 
νωση, στελέχωσης της Περιφέρειας κ.λ.π.». 

5. Την υπ’ αριθμ. 7672/25.8.2005 αναφορά-πρόταση 
του Δασαρχείου Πεντέλης με την οποία προτείνεται 
η απαγόρευση της Θήρας παντός θηράματος από το 
μήνα Νοέμβριο εκάστου έτους μέχρι και το μήνα Φε¬ 
βρουάριο του επομένου έτους, σε ζώνη πλάτους ενός 
χιλιομέτρου (ΙΚπι) περιμετρικά του Διεθνή Αερολιμένα 
Αθηνών «ΕΛΕΥΘΕΡΙΟΣ ΒΕΝΙΖΕΛΟΣ» όπως αυτή (ζώνη) 
εμφαίνεται - περικλείεται με κόκκινη συνεχή γραμμή 
στο προσαρτημένο στην ανωτέρω αναφορά-πρόταση 
απόσπασμα χάρτη Γ.Υ.Σ. κλίμ.1:50.000 προκειμένου με 
την απαγόρευση αυτή διασφαλισθούν: 

α. Η ασφάλεια των πτήσεων από την παρουσία πτηνών, 
β. Η πιθανότητα πρόσκρουσης πτηνών με αεροσκάφη 
η οποία εγκυμονεί κινδύνους, 
γ. Η ομαλή λειτουργία του Αερολιμένα Αθηνών, 
δ. Η πρόκληση βλάβης στις εγκαταστάσεις του Αερο¬ 
λιμένα Αθηνών, λαμβανομένου υπόψη και του γεγονότος 
ότι οι συνεχείς πυροβολισμοί των κυνηγών στην εγγύς 
περιοχή του αεροδρομίου προκαλούν την επιστροφή 
των πτηνών σε σμήνη προς τις περιοχές κίνησης των 
αεροσκαφών, συμβάλλοντας στην επικινδυνότητα των 
πτήσεων, έχοντας ως αποτέλεσμα την καταπόνηση του 
προσωπικού του Αεροδρομίου από τις αλλεπάλληλες 
προσπάθειες εκδίωξης των πτηνών οι οποίες καθίστα¬ 
νται ανέφικτες, αποφασίζουμε: 

Απαγορεύουμε το κυνήγι όλων των θηραμάτων από το 
μήνα Νοέμβριο εκάστου έτους μέχρι και το μήνα Φεβρου¬ 
άριο του επομένου έτους σε ζώνη πλάτους ενός χιλιομέ¬ 
τρου (ΙΚπι) περιμετρικά του Διεθνή Αερολιμένα Αθηνών 
«ΕΛΕΥΘΕΡΙΟΣ ΒΕΝΙΖΕΛΟΣ» όπως αυτή (ζώνη) εμφαίνεται 
- περικλείεται με κόκκινη συνεχή γραμμή στο προσαρτη¬ 
μένο στην παρούσα απόσπασμα χάρτη Γ.Υ.Σ. κλίμ. 1:50.000, 
το οποίο και αποτελεί αναπόσπαστο μέρος αυτής, προ¬ 
κειμένου με την απαγόρευση αυτή διασφαλισθούν: 

α. Η ασφάλεια των πτήσεων στο, εν λόγω αεροδρόμιο, 
από την παρουσία πτηνών. 

β. Η πιθανότητα πρόσκρουσης πτηνών με αεροσκάφη 
η οποία εγκυμονεί κινδύνους, 
γ. Η ομαλή λειτουργία του Αερολιμένα Αθηνών, 
δ. Η πρόκληση βλάβης στις εγκαταστάσεις του Αερο¬ 
λιμένα Αθηνών, λαμβανομένου υπόψη και του γεγονότος 
ότι οι συνεχείς πυροβολισμοί των κυνηγών στην εγγύς 
περιοχή του αεροδρομίου προκαλούν την επιστροφή των 
πτηνών σε σμήνη προς τις περιοχές κίνησης των αεροσκα¬ 
φών, συμβάλλοντας στην επικινδυνότητα των πτήσεων, 
έχοντας ως αποτέλεσμα την καταπόνηση του προσωπικού 
του Αεροδρομίου από τις αλλεπάλληλες προσπάθειες 
εκδίωξης των πτηνών οι οποίες καθίστανται ανέφικτες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα 
έγινε σμίκρυνση κατά ποσοστό !+ 5 % 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΜΝΗΜΑ 

ΙΔΙΟΚΤΗΣΙΑ ΑΕΡΟΔΡΟΜΙΟΥ 

ΖΩΝΗ ΠΕΡΙΟΡΙΣΜΕΝΗΣ ΑΝΑΠΤΥΞΗΣ ΑΕΡΟΔΡΟΜΙΟΥ 
ΖΩΝΗ ΑΠΑΓΟΡΕΥΣΗΣ ΚΥΝΗΠΟΥ 
ΟΡΙΑ ΔΗΜΩΝ 


ΒΕΥΙ5Ι0Ν: 


ΑΗΌΚΤ ΡΚΟΡΕΚΤΥ ΑΒΕΑ5. Κ5ΤΜΤΟ) θένΰ.ΰ#>ΜέΝΪ 2θί ΑΝΟ 

ΑΚΡΟΚΤ ΡΚΟΡΕΚΤΥ ΑΚΕΑ5. Κ£5Τ«Τ£Β ΟΕνΟ,ΟΡΜΕΝΤ ΖΟΝΕ ΑΙβ 

Αρίθμ. 16773 (4) 

Τροποποίηση συστατικής πράξης Νομικού Προσώπου 
με την επωνυμία «Οργανισμός Νεολαίας και Αθλη¬ 
σης Μεσσάτιδος ΟΝΑΜ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 176 και 203 του π.δ. 410/ 
1995. 

2. Τις υπ’ αριθμ. 21/2000 και 2686/2.6.2000 αποφάσεις 
του Δημοτικού Συμβουλίου και της ΠΔΕ αντίστοιχα με 
τις οποίες συστήσαμε το ίδιο Νομικό Πρόσωπο του 
θέματος, ΦΕΚ 841/Β/11.7.2000. 

3: Την υπ’ αριθμ. 148/2005 απόφαση του Δημοτικού 
Συμβουλίου Μεσσάτιδος με την οποία ζητείται η τρο¬ 
ποποίηση της συστατικής πράξης του εν λόγω Ιδιου 
Νομικού Προσώπου (Οργανισμού Νεολαίας και Αθλησης 
Δ. Μεσσάτιδος) με την προσθήκη της αναγραφής σ’ 
αυτήν του ακριβούς ποσού της ετήσιας επιχορήγησης 
του Δήμου προς τον οργανισμό, το οποίο ορίζεται σε 
100.000,00 εκατό χιλιάδες ευρώ ετησίως, αποφασίζου¬ 
με: 

Α. Τροποποιούμε την υπ’ αριθμ. 2686/2.6.2000, (ΦΕΚ 
841/Β/11.7.2000) απόφασή μας περί σύστασης Νομικού 
Προσώπου στο Δήμο Μεσσάτιδος του Νομού Αχα'ΐας με 
την επωνυμία «Οργανισμός Νεολαίας και Άθλησης Δ. 
Μεσσάτιδος, ΟΝΑΜ» με την ολοκλήρωση της πρώτης 
πρότασης της παραγράφου αυτής, με τίτλο 

«Πόροι του ΟΝΑΜ είναι: 

Η ετήσια επιχορήγηση του Δήμου Μεσσάτιδος η οποία 
ορίζεται σε εκατό χιλιάδες 100.000,00 ευρώ. 

Κατά τα λοιπά ισχύει η τροποποιούμενη με την πα¬ 
ρούσα, προηγούμενη απόφασή μας. 

Από την εν λόγω δημοσίευση στο ΦΕΚ δεν προκαλεί- 
ται δαπάνη στον Κρατικό Προϋπολογισμό, αλλά μόνο 
σε βάρος του εκάστοτε ισχύοντος προϋπολογισμού του 
Δήμου Μεσσάτιδος, η οποία για το έτος 2005 είναι 
εγγεγραμμένη υπό ΚΑ 00-6715.001 του ισχύοντος προ¬ 
ϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 4 Σεπτεμβρίου 2005 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθμ. 17877 (5) 

Τροποποίηση απόφασης σύστασης Δημοτικής Επιχείρη¬ 
σης στον Δήμο Καλαβρύτων του Νομού μας, με την 
επωνυμία «Χιονοδρομικό Κέντρο Καλαβρύτων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 277 - 285 του π.δ. 410/1995. 

2. Την υπ’ αριθμ. 33/2004 απόφαση του Δημοτικού 
Συμβουλίου Καλαβρύτων του Νομού Αχαΐας. 

3. Την υπ’ αριθμ. 26965/18.4.1984, υπουργική απόφαση 
περί σύστασης Δημοτικής Επιχείρησης στο Δήμο Καλα¬ 
βρύτων, με την επωνυμία Χιονοδρομικό Κέντρο Καλα¬ 
βρύτων, που δημοσιεύθηκε στο ΦΕΚ 302/Β715.5.1984. 


4. Την υπ’ αριθμ. 183/2005 απόφαση του Δημοτικού 
Συμβουλίου Καλαβρύτων περί τροποποίησης της από¬ 
φασης σύστασης της παραπάνω Δημοτικής Επιχείρη¬ 
σης, με την προσθήκη στην παρ. 2 και μετά την υπο- 
παράγραφο (Β) αυτής των υποπαραγράφων (γ) και (δ), 
αποφασίζουμε: 

Την τροποποίηση της απόφασης σύστασης, (υπ’ αριθμ. 
26965/18.4.1984, ΦΕΚ 302/Β71984) της Δημοτικής Επιχεί¬ 
ρησης του Δήμου Καλαβρύτων του Νομού μας, με την 
επωνυμία Χιονοδρομικό Κέντρο Καλαβρύτων με την 
προσθήκη, στην παράγραφο : 2. 

Σκοπός της Επιχείρησης είναι και μετά το τέλος της 
υποπαραγράφου (β) αυτής, των υποπαραγράφων (γ) και 
(δ) όπως παρακάτω: 

γ) η εκτέλεση έργου, εργασίας ή μεταφοράς, ή η διε¬ 
νέργεια προμήθειας που ανατίθενται στην Επιχείρηση 
από τον Δήμο Καλαβρύτων. 

δ) η ανάληψη αρμοδιοτήτων που ανατίθενται στην 
επιχείρηση από Δήμο και η συμμετοχή της σε προγραμ¬ 
ματικές συμβάσεις. 

Κατά τα λοιπά ισχύει η τροποποιούμενη με την πα¬ 
ρούσα υπ’ αριθμ. 26965/18.4.2005 απόφασή μας. 

Από την δημοσίευση της παρούσας δεν προκαλείται 
δαπάνη, είτε σε βάρος του Κρατικού Προϋπολογισμού, 
είτε σε βάρος του προϋπολογισμού του Δήμου Καλα¬ 
βρύτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 4 Οκτωβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 
-♦- 

Αριθμ. 8730/οίκοθεν (6) 

Τροποποίηση της Συστατικής Πράξης της Δημοτικής 
Επιχείρησης με την επωνυμία «Τουρισμού Πολιτισμού 
Αθλητισμού και Ενημέρωσης» του Δήμου Πρεσπών 
Ν.Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 και 287 του 
π.δ. 410/1995 «Δημοτικός και Κοινοτικός Κώδικας». 

2. Τις υπ’ αριθμ. 25027/9.4.1984 και 85050/29.11.1984 απο¬ 
φάσεις του Υπουργού Εσωτερικών. 

3. Την υπ’ αριθμ. 4048/27.6.2003 απόφαση Γενικού 
Γραμματέα Περιφέρειας Δυτ. Μακεδονίας με την οποία 
συστήθηκε η εν θέματι επιχείρηση. 

4. Την υπ’ αριθμ. 126/2005 απόφαση του Δημοτικού 
Σ/λίου Πρεσπών με την οποία τροποποιείται η παρα¬ 
πάνω συστατική πράξη της Δημοτικής Επιχείρησης 
«Τουρισμού, Πολιτισμού, Αθλητισμού και Ενημέρωσης» 
του Δήμου Πρεσπών Ν. Φλώρινας και η οποία λήφθηκε 
μετά την υποβολή πλήρους οικονομοτεχνικής μελέτης, 
αποφασίζουμε: 

Τροποποιούμε την υπ’ αριθμ. 4048/27.6.2003 απόφαση 
του Γ ενικού Γ ραμματέα Περιφέρειας Δυτ. Μακεδονίας 
ως προς την παρ.6 αυτής που αναφέρεται στα περι¬ 
ουσιακά στοιχεία που διατίθενται στην Επιχείρηση και 
αυξάνεται το χρηματικό ποσό που διαθέτει ο Δήμος 
κατά 18.692,50€ δηλαδή γίνεται 33.692,5 € με αυτά που 

διέθεσε αρχικά ο Δήμος Πρεσπών με την συστατική 
πράξη της Επιχειρήσεως. 

Κατά τα λοιπά ισχύει η υπ’ αριθμ. 4048/27.6.2005 από¬ 
φαση του Γεν. Γραμμ. Περιφέρειας Δυτ. Μακεδονίας 
περί συστάσεως της εν θέματι επιχείρησης. 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Πρε¬ 
σπών, το ύψος της οποίας ανέρχεται σε 18.692,50 € και 
έχει προβλεφθεί στον Κ.Α.10/6142 των εξόδων αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 7 Οκτωβρίου 2005 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 10575 (7) 

Σύσταση Αμιγής Δημοτικής Επιχείρησης με την επωνυ¬ 
μία «Δημοτική Επιχείρηση Σχολής Εκπαίδευσης Δη¬ 
μοτικής Αστυνομίας Πτολεμάίδας» (Δ.Ε.Σ.Ε.Δ.Α.Π). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του ν. 2503/1997. 

2) Τις διατάξεις των άρθρων 277-284 του π.δ. 410/1995 

3) Την υπ’ αριθμ. 430/2005 απόφαση Δημοτικού Συμ¬ 
βουλίου Πτολεμάίδας. 

4) Την από 9/2005 οικονομοτεχνική μελέτη, με την 
οποία βεβαιώνεται η βιωσιμότητα της επιχείρησης, 
αποφασίζουμε: 

1. Διαπιστώνουμε ότι με την υπ’ αριθμ. 430/2005 απόφα¬ 
ση του Δημοτικού Συμβουλίου Πτολεμάίδας συστήνεται 
Αμιγής Δημοτική Επιχείρηση στο Δήμο Πτολεμάίδας, με 
την επωνυμία «Δημοτική Επιχείρηση Σχολής Εκπαίδευ¬ 
σης Δημοτικής Αστυνομίας Πτολεμάίδας» (Δ.Ε.Σ.Ε.Δ.Α.Π) 
ως ίδιο Νομικό Πρόσωπο Ιδιωτικού Δικαίου, το οποίο 
διέπεται από τις διατάξεις των άρθρων 277-284 του 
π.δ. 410/1995. 

2. Σκοπός της δημοτικής επιχείρησης θα είναι: 

Η παροχή υπηρεσιών στους σπουδαστές και το εκπαι¬ 
δευτικό προσωπικό της σχολής εκπαίδευσης Δημοτικών 
Αστυνόμων. 

3. Διοίκηση της επιχείρησης 

Η Επιχείρηση θα διοικείται από επταμελές (7 μέλη) 
Διοικητικό Συμβούλιο που τα μέλη του ορίζονται μαζί με 
τους αναπληρωτές από το Δημοτικό Συμβούλιο. 

Στο Διοικητικό Συμβούλιο θα συμμετέχουν: 

• Τέσσερις (4) αιρετοί εκ των οποίων ο ένας θα προ¬ 
έρχεται από τη μειοψηφία. 

• Ένας (1) εκπρόσωπος του Εμπορικού Συλλόγου. 

• Δύο (2) δημότες που θα έχουν πείρα ή γνώσεις 
σχετικές με το αντικείμενο της Επιχείρησης. 

Στα μέλη του Διοικητικού Συμβουλίου προστίθεται ένας 
(1) εκπρόσωπος των εργαζομένων στην Επιχείρηση όταν 
ο αριθμός των απασχολούμενων είναι μεγαλύτερος των 
20 ατόμων (χωρίς αλλαγή της Συστατικής Πράξης). 

4. Διάρκεια και έδρα της επιχείρησης 

Η διάρκεια της επιχείρησης είναι πενήντα (50) χρόνια 
και αρχίζει από τη δημοσίευση της κατά νόμου απόφα¬ 
σης στην Εφημερίδα της Κυβερνήσεως. 

Η έδρα της επιχείρησης θα είναι το Κέντρο Παιδικής 
Μέριμνας του Δήμου Πτολεμάίδας. 


5. Κεφάλαιο - πόροι της επιχείρησης 

Ο Δήμος διαθέτει στην επιχείρηση χρηματικό ποσό 
30.000,00 Ευρώ ως αρχικό κεφάλαιο της. 

Πόροι της Επιχείρησης είναι τα έσοδα από την άσκη¬ 
ση της δραστηριότητας της, οι πρόσοδοι από την πε¬ 
ριουσία της, δάνεια, κληρονομιές, δωρεές και λοιπές 
επιχορηγήσεις. 

6. Διάλυση - εκκαθάριση της επιχείρησης 

Η επιχείρηση διαλύεται: 

α) με απόφαση του Δημοτικού Συμβουλίου, με την 
απόλυτη πλειοψηφία των μελών του 

β) όταν λήξει χωρίς να παραταθεί η διάρκεια της 
επιχείρησης και 

γ) σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση, 
εκτός από την περίπτωση πτώχευσης. Η εκκαθάριση 
γίνεται από εκκαθαριστές που ορίζονται από το Δη¬ 
μοτικό Συμβούλιο. Στην εκκαθάριση διεκπεραιώνονται 
οι εκκρεμείς υποθέσεις, εισπράττονται οι απαιτήσεις, 
ρευστοποιείται η περιουσία και πληρώνονται τα χρέη 
της επιχείρησης. Μετά την εκκαθάριση της περιουσίας 
της επιχείρησης, τα περιουσιακά στοιχεία περιέχονται 
στο Δήμο που την έχει συστήσει. 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Πτο- 
λεμαϊδας, το ύψος της οποίας ανέρχεται σε 30.000,00 
Ευρώ. Η πίστωση αυτή είναι γραμμένη, στον εκτελού- 
μενο προϋπολογισμό του Δήμου Πτολεμάίδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 29 Σεπτεμβρίου 2005 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 19245 (8) 

Τροποποίηση του Οργανισμού Εσωτερικής Υπηρεσίας 
Δήμου Τζουμέρκων Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
σήμερα ισχύουν. 

2. Τις διατάξεις της παρ.4 του άρθρου 12 του ν. 2307/ 
1995. 

3. Την υπ’ αριθμ. 17579/4.10.2000 απόφασή μας, 
«περί εγκρίσεως Ο.Ε.Υ. Δήμου Τζουμέρκων (ΦΕΚ 1305/ 
30.10.2000 τ.Β>. 

4. Την υπ’ αριθμ. 118/2004 απόφαση του Δ.Σ. Τζου¬ 
μέρκων. 

5. Την υπ’ αριθμ. 54/27.5.2005 Γνωμοδότηση του Υπη¬ 
ρεσιακού Συμβουλίου Ο.Τ.Α. Νομού Ιωαννίνων και 

6. Την υπ’ αριθμ. 20922/19.9.2001 (ΦΕΚ 1271/Β/2.10.2001) 
απόφασή μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων 
κ.λ.π. ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», 
αποφασίζουμε: 

Τροποποιούμε την υπ’ αριθμ. 17579/4.10.2000 απόφασή 
μας, όπως αυτή σήμερα ισχύει και αφορά τον Ο.Ε.Υ. του 
Δήμου Τζουμέρκων Νομού Ιωαννίνων, ως εξής: 

Καταργείται μία (1) θέση του κλάδου ΔΕΙ Διοικητικών 
και συστήνεται μία (1) νέα θέση του κλάδου ΠΕ 11 Πλη¬ 
ροφορικής. 

Κατά τα λοιπά ισχύει ως έχει η προηγούμενη από¬ 
φασή μας. 

Κάλυψη δαπάνης: 

Με την παρούσα κανονιστική πράξη δεν προκαλείται 
επιπλέον δαπάνη σε βάρος του προϋπολογισμού του 
Δήμου Τζουμέρκων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 4 Οκτωβρίου 2005 

Με εντολή Γενικού Γραμματέα Περιφέρειας 

Ο Προϊστάμενος Διεύθυνσης 
ΧΡΗΣΤΟΣ ΤΣΙΑΤΟΥΡΑΣ 

- ♦ - 

Αριθμ. 842 (9) 

Υπαγωγή του Δήμου Ερινεού στην αρμοδιότητα του 
Τμήματος Πολεοδομικών Εφαρμογών Αιγιαλείας & 
Καλαβρύτων. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις του π.δ. 910/1977 που δημοσιεύθηκε 
στο ΦΕΚ αριθ. 305/τ.Α'/10.10.1977. 

2. Το ν. 2218/1994 που δημοσιεύθηκε στο ΦΕΚ αριθ. 
90/τ.Α7ΐ3.6.1994. 

3. Τον Εσωτερικό Οργανισμό Οργάνωσης & Λειτουρ¬ 
γίας Ν.Α. Αχαίας που δημοσιεύθηκε στο ΦΕΚ αριθ. 357/ 
τ.Β74.5.1995 και την τροποποίηση αυτού που δημοσιεύ¬ 
θηκε στο ΦΕΚ αριθ. 1785/τ.Β731.12.2001. 

4. Τις διατάξεις του π.δ. 30/1996 «Κώδικας Νομαρχια¬ 
κής Αυτοδιοίκησης» όπως τροποποιήθηκε και συμπλη¬ 
ρώθηκε μεταγενέστερα. 

5. Το υπ’ αριθμ. 1716/26.4.2005 έγγραφο του Δήμου 
Ερινεού με το οποίο διαβιβάστηκε η υπ’ αριθμ. 82/2005 
απόφαση του Δημοτικού Συμβουλίου Ερινεού. 

6. Το υπ’ αριθμ. 3328/28.7.2005 έγγραφο του Δήμου 
Ερινεού. 

7. Το από 23.9.2005 υπηρεσιακό σημείωμα της Δ/νσης 
Πολεοδομίας και Περιβάλλοντος, αποφασίζουμε: 

Την διοικητική ένταξη του Δήμου Ερινεού στην αρ¬ 
μοδιότητα του Τμήματος Πολεοδομικών Εφαρμογών 
Αιγιαλείας & Καλαβρύτων. 

Η έναρξη εφαρμογής της απόφασης ορίζεται η 
1.10.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Σεπτεμβρίου 2005 

Ο Νομάρχης 

ΔΗΜΗΤΡΙΟΣ ΚΑΤΣΙΚΟΠΟΥΛΟΣ 

- ♦ - 

Αριθμ. 10/3852 (10) 

Τροποποίηση απόφασης για την συγκρότηση Α/θμιας 
Επιτροπής Ελέγχου επιχειρήσεων σταυλισμού ζώων 
και επεξεργασίας ζωικών Προϊόντων. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τον α.ν. 2520/1940 «Περί Υγειονομικών Διατάξεων». 

2. Το ν. 3200/1955 «Περί Διοικητικής Αποκεντρώσε- 
ως». 

3. Το ν. 1579/1985 «Ρυθμίσεις για την εφαρμογή και 
ανάπτυξη του ΕΣΥ και άλλες διατάξεις.» 


4. Το ν. 2218/1994 «Ίδρυση Νομαρχιακής Αυτοδιοίκησης 
κλπ». 

5. Την υπ’ αριθμ. 28/31.3.1995 απόφαση Ν.Σ. Χαλκιδικής 
«Περί Οργανισμού Νομαρχιακής Αυτοδιοίκησης Χαλκι¬ 
δικής». 

6. Το ν. 2307/1995 «Περί προσαρμογής νομοθεσίας αρ¬ 
μοδιότητας Υπουργείου Εσωτερικών στις διατάξεις για 
τη Νομαρχιακή Αυτοδιοίκηση και άλλες διατάξεις». 

7. Την υπ’ αριθμ. 10/3821/1.11.2004 απόφασή μας σχετική 
με το θέμα. 

8. Το 1384/5.9.2005 έγγραφο της Δ/νσης Οικισμού, Χω¬ 
ροταξίας & Περιβάλλοντος. 

9. Το υπ’ αριθμ. 10/3837/14.9.2005 έγγραφο της Δ/νσης 
Υγείας, αποφασίζουμε: 

Τροποποιούμε την υπ’ αριθμ. 10/3821/1.11.2004 απόφασή 
μας που αφορά την συγκρότηση πρωτοβάθμιας επιτρο¬ 
πής ελέγχου επιχειρήσεων σταυλισμού ζώων και επεξερ¬ 
γασίας ζωικών προϊόντων, ως προς τους εκπροσώπους 
της Δ/νσης Οικισμού, Χωροταξίας & Περιβάλλοντος και 
της Δ/νσης Υγείας που συμμετέχουν σ’ αυτήν. 

Έτσι σε αντικατάσταση του τακτικού μέλους Πεύκου 
Γεωργίου, ορίζεται η Μενούνου Νεκταρία, ΠΕ Γεωλό¬ 
γων της Δ/νσης Οικισμού, Χωροταξίας & Περιβάλλοντος 
Χαλκιδικής, με αναπληρώτρια την Κατσίρου Ακριβή, ΠΕ 
Χημικών Μηχανικών της ίδιας υπηρεσίας, σε αντικατά¬ 
σταση του Βογιατζή Κων/νου. 

Επίσης σε αντικατάσταση του τακτικού μέλους Σπυ- 
ροπούλου Όλγας εκπροσώπου της Δ/νσης Υγείας, ορί¬ 
ζεται η Παπαδοπούλου Ελένη, ΤΕ Εποπτών Δημόσιας 
Υγείας της Δ/νσης Υγείας Χαλκιδικής, με αναπληρωτή 
τον Ουρανό Παγώνη-Παναγιώτη, ΤΕ Εποπτών Δημόσιας 
Υγείας της ίδιας υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 15 Σεπτεμβρίου 2005 

Ο Νομάρχης κ.α.α. 

ΝΙΚΟΛΑΟΣ ΠΡΩΙΟΣ 
-♦- 

Αριθμ. 704 (11) 

Ανάκληση άδειας λειτουργίας ερασιτεχνικής σχολής 
χορού της Αντωνίας Χάιδα του Ιωάννη. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης» 

2. Τον Οργανισμό Εσωτερικής Λειτουργίας του Νομ. 
ΔιαμερίσματοςΈβρου (ΦΕΚ 393 τ.Β7ΐ1·5.1995) όπως τρο¬ 
ποποιήθηκε και συμπληρώθηκε μεταγενέστερα. 

3. Το π.δ. 347/1986 (ΦΕΚ 154 τ.Α76.10.1986) «Μεταβίβαση 
στις Νομαρχιακές Αυτοδιοικήσεις Αρμοδιοτήτων του 
Υπουργείου Πολιτισμού». 

4. Τα άρθρα 8 & 10, παρ.4 του ν. 1158/1981 «Περί οργα- 
νώσεως και διοικήσεως σχολών Ανωτέρας Καλλιτεχνι¬ 
κής Εκπαιδεύσεως», τα οποία αναφέρονται στην περί¬ 
πτωση ανάκλησης της άδειας ίδρυσης και λειτουργίας 
των σχολών. 

5. Το άρθρο 15 του ν. 1348/1983, όπου επεκτείνεται η 
ισχύς των άρθρων 6,7,8,10,17-22 του ν. 1158/1981 και στις 
ερασιτεχνικές σχολές χορού. 

6. Την υπ’ αριθμ. 1632/9.6.1998 απόφαση του Νομάρχη 
Έβρου, με την οποία χορηγήθηκε άδεια ίδρυσης & λει- 

τουργίας Ερασιτεχνικής Σχολής Χορού στην Αντωνία 
Χάιδα. 

7. Την από 28.9.2005 αίτηση της ιδιοκτήτριας της ερα¬ 
σιτεχνικής σχολής Χορού, με την οποία ζητά τη διακοπή 
λειτουργίας της σχολής της, αποφασίζουμε: 

Ανακαλούμε την άδεια ίδρυσης & λειτουργίας Ερασιτε¬ 
χνικής Σχολής Χορού της Αντωνίας Χάιδα του Ιωάννη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 5 Οκτωβρίου 2005 

Ο Νομάρχης 
ΝΙΚ. ΖΑΜΠΟΥΝΙΔΗΣ 

-♦- 

( 12 ) 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Γιακουμάκη Κυρια¬ 
κή του Στυλιανού και της Μαρίας. 

Ο ΝΟΜΑΡΧΗΣ ΗΡΑΚΛΕΙΟΥ 

Με την υπ’ αριθμ. 3734/2.9.2005 απόφαση του Νομάρχη 
Ηρακλείου χορηγείται άδεια άσκησης επαγγέλματος 
Κοινωνικού Λειτουργού στη Γ ιακουμάκη Κυριακή του 
Στυλιανού και της Μαρίας. 

Με εντολή Νομάρχη 
Η Προϊσταμένη Δ/νσης Κοιν. Πρόνοιας 
ΑΙΚ. ΑΝΔΡΙΩΤΗ 
-*- 

(13) 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στη Φλουρή Γεωργία του 
Κων/νου και της Βιργινίας. 

Ο ΝΟΜΑΡΧΗΣ ΗΡΑΚΛΕΙΟΥ 

Με την υπ’ αριθμ. 3873/7.9.2005 απόφαση, του Νομάρχη 
Ηρακλείου χορηγείται άδεια άσκησης επαγγέλματος 


Κοινωνικού Λειτουργού στη Φλουρή Γ εωργία του Κων/ 
νου και της Βιργινίας. 

Με εντολή Νομάρχη 
Η Προϊσταμένη Δ/νσης Κοιν. Πρόνοιας 
ΑΙΚ. ΑΝΔΡΙΩΤΗ 
-♦- 

Αριθμ. 5178 (14) 

Κύρωση Συμπληρωματικής Διανομής Αγρ/τος Φανού 
Ν. Φλώρινας έτους 1996. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις του άρθρου 7 παρ. 1 του ν. 3147/2003 
με τις οποίες ορίζεται η διαδικασία κύρωσης όλων των 
Διανομών των Αγροκτημάτων και των Συνοικισμών, 
αντικαθιστώντας την οριζόμενη διαδικασία στα τρία 
(3) τελευταία εδάφια της παρ. 5 του άρθρου 4 του 
ν.δ 1189/1972. 

2. Τις υπ’ αριθμ. 32/1990 και 20/1991 αποφάσεις της 
Επιτροπής Απαλλοτριώσεων Φλώρινας. 

3. Το Πρακτικό της 3.12.1996 της Επιτροπής Οριστικών 
Διανομών. 

4. Τα σχετικά διαγράμματα και πίνακες της Συμπλη¬ 
ρωματικής Διανομής έτους 1996 Αγροκτήματος Φανού, 
αποφασίζουμε: 

Κυρώνουμε το νέο κτηματικό καθεστώς που διαμορ¬ 
φώθηκε με την Συμπληρωματική Διανομή το έτος 1996 
στην κτηματική περιοχή Φανού όπως αυτό απεικονίζε¬ 
ται στους συνταχθέντες από την Επιτροπή πίνακες και 
διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 10 Οκτωβρίου 2005 

Ο Νομάρχης 
ΙΩΑΝΝΗΣ ΣΤΡΑΤΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




